หนูตั้งครรภ์ได้11สัปดาห์5วันแล้ว2-3วันที่ผ่านมามีตกขาวสีน้ำตาลเป็นเมือกออกจากช่องคลอดมีเลือดออกนิดหน่อยวันต่อมาเลยไปหา ได้อัตราซาวดูบอกว่ายังไม่เห็นหัวใจเด็กว่ายังตัวเล็กอยู่ พอกลับบ้านมาแล้วมีเลือดออกกระปริดกระปรอยจะเป็นอะรัยไหม่คะ
สวัสดีค่ะ หากตั้งครรภ์อยู่ โดยเป็นการตั้งครรภ์ในช่วง 3 เดือนแรก แล้วเกิดมีเลือดไหลออกมา แสดงว่าเกิดภาวะแทรกซ้อนขึ้น โดยอาจเป็นการแท้งคุกคาม ท้องนอกมดลูก ครรภ์ไข่ปลาอุก เป็นต้น ทั้งนี้ หากได้เคยทำอัลตราซาด์แล้วไม่พบหัวใจเด็กเต้น ก็อาจเป็นท้องลมด้วยก็ได้ทั้งนี้ หากยังไม่มีอาการปวดท้อง อาจดูแลตนเองในเบื้องต้นไปก่อน โดยการนอนพักผ่อนให้มากๆ งดการทำงานหนักทุกอย่าง เดินให้น้อยที่สุด ไม่วิ่ง ไม่ออกกำลังกาย ไม่ปั่นจักรยาน ไม่นั่งมอเตอร์ไซด์ ไม่ควรเดินทางไปไหนหากไม่จำเป็น ดื่มน้ำเปล่ามากๆ ทานอาหารที่มีประโยชน์ให้เพียงพอ ไม่ดื่มชา กาแฟ แอลกอฮอล์ หลีกเลี่ยงการอยู่ใกล้ผู้ที่สูบบุหรี่ หลีกเลี่ยงการอยู่ในที่มีฝุ่นละอองมาก หรือใส่หน้ากากป้องกันไว้ หากเลือดยังคงออก และมีปริมาณมากขึ้น หรือมีปวดท้องน้อย ควรรีบกลับไปพบสูติ-นรีแพทย์โดยเร็ว เพื่อตรวจอัลตราซาวด์ซ้ำและรักษาตามสาเหตุค่ะ